Både sportsligt og økonomisk havde de bedste, danske esportsudøvere stor succes sidste år

Det forgangne år var et ganske fornuftigt år at være dansk esportsudøver i. På den sportslige side var der blandt andet præstationen, hvor det danske Counter-Strike: Global Offensive-hold (CS:GO) Astralis i januar vandt Eleague Majoren, der betegnes som VM.

Men også økonomisk var det et indbringende år for de 10 bedste, danske esportsudøvere.

Næsten 17 millioner kroner tjente de 10 nemlig tilsammen alene i præmiepenge i 2017. Det viser en oversigt fra esportsearnings.com, der fører regnskab med de mange præmiepenge i esport.

Se også: Her er årets største overraskelser og skuffelser i dansk esport

Oven i præmiepengene skal man selvfølgelig også lægge klækkelige lønninger, som de dygtige computerspillere også får udbetalt af deres respektive hold.

Øverst på indtjeningslisten finder man Johan 'N0tail' Sundstein, der er blandt verdens bedste i spillet Dota2, hvor der spilles fem mod fem, og det handler om først at få ødelagt modstanderens base.

Johan 'N0tail' Sundstein var den dansker, der tjente fleste præmiepenge i 2017. Foto: /ritzau/Jacob Ehrbahn

Cirka 2.500.000 millioner kroner kunne Johan 'N0tail' Sundstein sætte ind på sin bankkonto alene via præmiepenge i 2017.

Med en halv million mindre kommer CS:GO-spilleren Finn 'Karrigan' Andersen, der spiller for holdet FaZe. Denne overgår akkurat fire af Astralis-spillerne, som hver har tjent cirka 60.000 kroner mindre i præmiepenge i 2017.

Faktisk blev Finn 'Karrigan' Andersen smidt af netop Astralis i slutningen af 2016, så mon ikke han nyder akkurat at overgå sin tidligere arbejdsgiver.

Pool, luksus og kæmpe huse: Så vildt bor esportsstjernerne

Nederst på listen finder man Jesper 'Zven' Svenningsen, der som den eneste på listen spiller League of Legends (LoL), der fungerer efter samme princip som Dota2.

Jesper 'Zven' Svenningsen blandt andet sine penge ved, at han sammen med sit hold G2 blev nummer to ved den såkaldte Mid Season Invitational, hvor de bedste hold fra hele verden hvert år er samlet og kæmper mod hinanden.

Du kan se hele listen over de 10 danske esportsspillere, der tjente flest præmiepenge i 2017, herunder: